**SPREMEMBE IN DOPOLNITVE STATUTA NOVE LJUBLJANSKE BANKE D.D., LJUBLJANA**

5. člen

Nadomesti se dosedanji tretji odstavek, ki se sedaj glasi:

*»*Uprava banke je pooblaščena, da v obdobju petih let od vpisa spremembe statuta, sprejete na seji skupščine banke dne 27.10.2011, v sodni register, s soglasjem nadzornega sveta banke in brez dodatnega sklepa skupščine banke, osnovni kapital banke enkrat ali večkrat poveča za največ 46.157.252,55 (šestinštiridesetmilijonovstosedeminpetdesettisočdvestodvainpetdeset 55/100) EUR (odobreni kapital). Za znesek iz naslova odobrenega kapitala povečanega osnovnega kapitala se lahko izda skupno največ 5.530.562(petmilijonovpetstotridesettisočpetstodvainšestdeset) novih navadnih ali prednostnih delnic, po vsakokratni emisijski vrednosti, ki jo določi uprava banke s soglasjem nadzornega sveta banke. Nove delnice se izdajo s pravicami, pod pogoji in na način, ki je določen v sklepu uprave banke o povečanju osnovnega kapitala in izdaji novih delnic. Nove delnice se lahko izdajo proti plačilu v denarju, s stvarnim vložkom ali s stvarnim prevzemom, kolikor je to v skladu s predpisi, veljavnimi v času sprejemanja sklepa o povečanju osnovnega kapitala in o izdaji novih delnic iz naslova odobrenega kapitala.«